ประกาศกระทรวงคมนาคมประกาศกระทรวงคมนาคมเรื่องกำหนดให้ทางพิเศษกาญจนาภิเษก (บางพลี - สุขสวัสดิ์) และทางพิเศษสายเชื่อมระหว่างถนนวงแหวนอุตสาหกรรมกับทางพิเศษกาญจนาภิเษก (บางพลี - สุขสวัสดิ์) เป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษพ.ศ. ๒๕๕๔[๑] ด้วยคณะรัฐมนตรีได้มีมติเมื่อวันที่ ๒๔ มกราคม ๒๕๔๙อนุมัติให้การทางพิเศษแห่งประเทศไทยเก็บค่าผ่านทางของโครงการทางพิเศษสายบางพลี -บางขุนเทียนในระบบปิด (เก็บตามระยะทาง)และให้การทางพิเศษแห่งประเทศไทยก่อสร้างระบบเก็บค่าผ่านทาง และระบบควบคุมความปลอดภัยด้านการจราจรของโครงการทางพิเศษสายบางพลี- สุขสวัสดิ์ และทางหลวงพิเศษหมายเลข ๓๗ สายถนนวงแหวนรอบนอกกรุงเทพมหานคร(ตอนบางพลี - บางขุนเทียน ช่วงสุขสวัสดิ์ - บางขุนเทียน) ในระบบปิดพร้อมทั้งอนุมัติให้มีการเชื่อมต่อโครงการทางพิเศษสายบางพลี - สุขสวัสดิ์กับทางพิเศษบูรพาวิถีและถนนวงแหวนอุตสาหกรรมตามที่กระทรวงคมนาคมเสนอโดยมีอัตราค่าผ่านทางพิเศษสำหรับรถ ๔ ล้อ อัตราแรกเข้า ๒๐ บาท และเก็บเพิ่ม ๑ บาทต่อ ๑ กิโลเมตร และคณะรัฐมนตรีได้มีมติ เมื่อวันที่ ๒๒ ตุลาคม ๒๕๕๐อนุมัติให้การทางพิเศษแห่งประเทศไทยเป็นผู้รับผิดชอบดำเนินงานและบริหารโครงการทางพิเศษสายบางพลี - สุขสวัสดิ์ และทางหลวงพิเศษหมายเลข ๓๗สายถนนวงแหวนรอบนอกกรุงเทพมหานคร (ตอนบางพลี - บางขุนเทียน ช่วงสุขสวัสดิ์ -บางขุนเทียน) ซึ่งคณะกรรมการการทางพิเศษแห่งประเทศไทยในคราวประชุม ครั้งที่ ๗/๒๕๕๔เมื่อวันที่ ๒๙ กรกฎาคม ๒๕๕๔ได้พิจารณากำหนดอัตราค่าผ่านทางพิเศษของทางพิเศษกาญจนาภิเษก (บางพลี - สุขสวัสดิ์)และทางพิเศษสายเชื่อมระหว่างถนนวงแหวนอุตสาหกรรม กับทางพิเศษกาญจนาภิเษก (บางพลี -สุขสวัสดิ์) ตามมาตรา ๑๙ แห่งพระราชบัญญัติการทางพิเศษแห่งประเทศไทย พ.ศ. ๒๕๕๐ฉะนั้น อาศัยอำนาจตามความในมาตรา ๕ และมาตรา ๓๙แห่งพระราชบัญญัติการทางพิเศษแห่งประเทศไทย พ.ศ. ๒๕๕๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งรัฐธรรมนูญแห่งราชอาณาจักรไทย มาตรา ๒๙ ประกอบมาตรา ๓๔ บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกระทรวงคมนาคม เรื่อง กำหนดให้ทางพิเศษกาญจนาภิเษก (บางพลี -สุขสวัสดิ์) และทางพิเศษสายเชื่อมระหว่างถนนวงแหวนอุตสาหกรรมกับทางพิเศษกาญจนาภิเษก(บางพลี - สุขสวัสดิ์) เป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษ พ.ศ.๒๕๕๔ข้อ ๒ ประกาศกระทรวงคมนาคมนี้ให้ใช้บังคับตั้งแต่วันที่๑๕ กันยายน พ.ศ. ๒๕๕๔ เป็นต้นไปข้อ ๓ ให้ยกเลิกประกาศกระทรวงคมนาคมเรื่อง กำหนดให้ทางพิเศษสายบางพลี สุขสวัสดิ์ เป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษ พ.ศ.๒๕๕๒ ลงวันที่ ๑๑ กุมภาพันธ์ พ.ศ. ๒๕๕๒ข้อ ๔ ให้ทางพิเศษกาญจนาภิเษก (บางพลี - สุขสวัสดิ์)และทางพิเศษสายเชื่อมระหว่างถนนวงแหวนอุตสาหกรรม กับทางพิเศษกาญจนาภิเษก (บางพลี -สุขสวัสดิ์) เป็นทางต้องเสียค่าผ่านทางพิเศษข้อ ๕ ให้รถตามบัญชีประเภทของรถที่ต้องเสียค่าผ่านทางพิเศษท้ายประกาศกระทรวงคมนาคมนี้เป็นรถที่ต้องเสียค่าผ่านทางพิเศษข้อ ๖ ให้รถตามบัญชีประเภทของรถที่ได้รับการยกเว้นค่าผ่านทางพิเศษท้ายประกาศกระทรวงคมนาคมนี้เป็นรถที่ได้รับการยกเว้นค่าผ่านทางพิเศษข้อ ๗ ค่าผ่านทางพิเศษไม่เกินอัตราค่าผ่านทางพิเศษท้ายประกาศกระทรวงคมนาคมฉบับนี้ข้อ ๘ ผู้ใช้รถบนทางพิเศษต้องเสียค่าผ่านทางพิเศษตามอัตราที่ประกาศโดยความเห็นชอบของคณะกรรมการการทางพิเศษแห่งประเทศไทยณ สถานที่จัดเก็บตามที่การทางพิเศษแห่งประเทศไทยกำหนดประกาศณ วันที่ ๓๐ สิงหาคม พ.ศ. ๒๕๕๔พลอากาศเอกสุกำพล สุวรรณทัตรัฐมนตรีว่าการกระทรวงคมนาคม[เอกสารแนบท้าย]๑. บัญชีประเภทของรถที่ต้องเสียค่าผ่านทางพิเศษ ท้ายประกาศกระทรวงคมนาคมเรื่อง กำหนดให้ทางพิเศษกาญจนาภิเษก (บางพลี - สุขสวัสดิ์)และทางพิเศษสายเชื่อมระหว่างถนนวงแหวนอุตสาหกรรม กับทางพิเศษกาญจนาภิเษก (บางพลี -สุขสวัสดิ์) เป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษ พ.ศ. ๒๕๕๔๒. บัญชีประเภทของรถที่ได้รับการยกเว้นค่าผ่านทางพิเศษ ท้ายประกาศกระทรวงคมนาคมเรื่อง กำหนดให้ทางพิเศษกาญจนาภิเษก (บางพลี - สุขสวัสดิ์)และทางพิเศษสายเชื่อมระหว่างถนนวงแหวนอุตสาหกรรม กับทางพิเศษกาญจนาภิเษก (บางพลี -สุขสวัสดิ์) เป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษ พ.ศ.๒๕๕๔๓. บัญชีอัตราค่าผ่านทางพิเศษท้ายประกาศกระทรวงคมนาคม เรื่องกำหนดให้ทางพิเศษกาญจนาภิเษก (บางพลี - สุขสวัสดิ์) และทางพิเศษสายเชื่อมระหว่างถนนวงแหวนอุตสาหกรรมกับทางพิเศษกาญจนาภิเษก (บางพลี - สุขสวัสดิ์) เป็นทางต้องเสียค่าผ่านทางพิเศษประเภทของรถที่ต้องเสีย หรือยกเว้นค่าผ่านทางพิเศษ และอัตราค่าผ่านทางพิเศษ พ.ศ.๒๕๕๔๔. บัญชีอัตราค่าผ่านทางพิเศษท้ายประกาศกระทรวงคมนาคม เรื่องกำหนดให้ทางพิเศษกาญจนาภิเษก (บางพลี - สุขสวัสดิ์)และทางพิเศษสายเชื่อมระหว่างถนนวงแหวนอุตสาหกรรม กับทางพิเศษ กาญจนาภิเษก (บางพลี- สุขสวัสดิ์) เป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษ พ.ศ.๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๒๖ กันยายน๒๕๕๔ปณตภร/ผู้ตรวจ๑๒ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๐๕ ง/หน้า ๑/๑๔ กันยายน ๒๕๕๔